b'\n_START_ARTICLE_\nMoste, Komenda\n_START_SECTION_\nPrva omemba Most\n_START_PARAGRAPH_\nPrva omemba Most je bila leta 1362, ko sta celjska grofa Ulrik in Herman kupila od ljubljanskega me\xc5\xa1\xc4\x8dana Toma\xc5\xbea Ogljica tri kmetije v Mostah. leta 1389 je Oton s Turna prodal Juriju Panmkiscerju \xc5\xa1est kmetij v raznih krajih, med drugimi tudi v Mostah. Jo\xc5\xa1t Gallenbur\xc5\xa1ki je leta 1469 dobil od cesarja Friderika III dve kmetiji v Mostah._NEWLINE_V Mostah je tudi cerkev Sv. Bo\xc5\xa1tjana. Prva omemba je iz leta 1512, omenja pa se tudi v popisu Kranjskih cerkvenih dragocenosti leta 1526. Cerkev je imela obokan gotski prezbiterij, ki je bil leta 1644 poslikan. Valvazor poro\xc4\x8da da je imela cerkev \xc5\xa1tiri oltarje. Vizitacijski zapisnik iz leta 1680 pa pove, da je imela cerkev v zvoniku dva zvonika in tri oltarje: Sv. Bo\xc5\xa1tjan, Sv. Rok, in Sv. Nikolaj. V cerkev je bila leta 1722, prizidana na severni strani kapela sv. Fran\xc4\x8di\xc5\xa1ka Ksaverija.\n_START_SECTION_\nStarodavne \xc5\xa1ege in navade\n_START_PARAGRAPH_\nZa Moste je bilo zelo zna\xc4\x8dilno \xc5\xa1\xc4\x8detarsto in slamnikarstvo. Zelo pomembna je bila tudi konjska procesija, ki je potekala po vsej ob\xc4\x8dini, in je omenjena v Valvazorjevi knjigi Slava vojvodine Kranjske.'